OpenLLM-France/wikimedia huggingface dataset:
# Conselleria del Medi Rural de la Xunta de Galícia

La Conselleria del Medi Rural de la Xunta de Galícia (en gallec Consellería do Medio Rural) és una conselleria de la Xunta de Galícia amb responsabilitats en la gestió i promoció de l'agricultura, la ramaderia, els productes amb denominació d'origen i la política forestal.
El Departament de Medi Rural és, malgrat el canvi de nom, un dels més estables en la història dels governs regionals en termes de funcions i poders. El canvi més important va ser la incorporació entre 1983 i 1986 de les polítiques relacionades amb la pesca i aqüicultura que abans tenien una conselleria pròpia. Aquestes competències es van recuperar entre 2012 i 2015 sota el nom de Medi Rural i Mar.

## Estructura interna
### Secretaries i direccions generals

Endemés de la necessària Secretaria General de la conselleria, que ocupa Francisco José Vidal-Pardo y Pardo, la conselleria compta amb les següents secretaries i direccions generals:
* Secretaria general de Medi Rural i Boscos: Tomás Fernández-Couto
** Direcció general de Producció agropecuària: José Álvarez Robledo
** Direcció general de Desenvolupament rural: Antonio Crespo Iglesias

### Ens associats

* Fondo Galego de Garantía Agraria
* Axencia Galega de Desenvolvemento Rural
* Instituto Galego de Calidade Alimentaria

## Consellers

* Jaime Rey de Roa (1982-1984). Com a conseller d'Agricultura, Ramaderia i Montes.
* Fernando Garrido Valenzuela (1984-1986). A partir de 1985, com a conseller d'Agricultura, Pesca i Alimentació i uns meses després, com a conseller d'Agricultura.
* Ángel Ruiz Fidalgo (1986-1987).
* Francisco Sineiro (1987-1990).
* José Manuel Romay Beccaría (1990-1991). Com a conseller d'Agricultura, Ramaderia i Política Forestal.
* Tomás Pérez Vidal (1991-1997). Com a conseller d'Agricultura, Ramaderia i Montes.
* Cástor Gago (1997-2001). Com a conseller d'Agricultura, Ramaderia i Política Agroalimentària.
* Xoán Manuel Diz Guedes (2001-2004). A partir de 2001, uns mesos més tard, com a conseller de Política Agroalimentària i Desenvolupament Rural.
* José Antonio Santiso Miramontes (2004-2005).
* Alfredo Suárez Canal (2005-2009). Com a conseller de Medi Rural.
* Samuel Juárez (2009-2012).
* Rosa Quintana (2012-2015). Com a consellera de Medi Rural i de Mar.
* Ángeles Vázquez Mejuto (2015-). Com a consellera de Medi Rural.

## Enllaços externs

* Web de la conselleria Arxivat 2011-01-29 a Wayback Machine.
# SpectraScan PR-650

El SpectraScan PR-650 Colorimeter va ser un dels primers espectroradiòmetres portàtils, dissenyat per l'empresa Photo Research durant els anys 90. El dispositiu permetia a l'usuari fer una mesura de l'espectre de llum visible en un punt concret, és a dir, mesurar el "color" observat en un punt físic. El dispositiu s'ha usat principalment en recerca, en camps com visió per computador, neurociència o òptica.

## Tipus de mesures disponibles

Entre d'altres, amb el PR-650 es podien fer diferents tipus de mesures, tot indicant diferents codis de resposta:
* Luminància.
* CIE 1931 x i y.
* CIE 1931 X, Y İ Z.
* CIE 1976 u' i v' (CIELUV).
* Temperatura correlacionada al color.
* Mesures radiomètriques (intensitat espectral).
En la majoria de comandes es podia triar també el tipus d'unitats, depenent de la mesura duta a terme.

## Ús del dispositiu

En el moment (90s-00s) el colorímetre venia acompanyat d'un programari addicional, compatible amb Windows 95, Windows 98 i Windows NT. Paral·lelament, es podia fer servir en "mode remot" (Remote Mode al volant informatiu) i, mitjançant un cable RS-232, connectar-se a un ordinador amb pràcticament qualsevol plataforma (en el moment, i s'indiquen: PC; Mac, Sun Workstation i d'altres). En aquest mode, i fent ús d'un llenguatge de programació qualsevol, es podien enviar senyals elèctrics al dispositiu per a fer-lo funcionar.
Actualment, hi ha poca informació i recursos sobre com fer-lo servir amb la tecnologia moderna.
A GitHub, el grup Stanford Vista Lab, de la Universitat Stanford, hi va crear un repositori programat en Python2.7 per a poder comunicar-se amb el dispositiu.
En el mateix lloc web també hi ha el repositori de Psychotoolbox, on es troben diferents arxius en MATLAB per a fer servir el PR650.
A OSF, un equip de recerca de la Universitat de Sussex també ha fet un recull de fitxers i informació sobre com fer-lo servir i solucionar-ne algun dels problemes més comuns.
Així i tot, tant els recursos originals d'informació com el manual d'ús complet no estan disponibles a internet, ja que la pàgina de l'empresa Photo Research Inc. ha deixat d'existir.

## Referències

* ↑ Cerdà-Company, Xim; Parraga, Carlos Alejandro; Otazu, Xavier «Which tone-mapping operator is the best? A comparative study of perceptual quality». Which tone-mapping operator is the best? A comparative study of perceptual quality. Journal of the Optical Society of America A, 08-02-2018.
* ↑ «PR 650 SpectraScan Colorimeter / Colourimeter» (en anglès). Photo Research Inc., 1999. [Consulta: 6 setembre 2023].
# Clau Johansson

Una clau Johansson, clau de lampista o clau sueca és una clau que s'utilitza per fer girar o bloquejar les canonades en l'entorn de fontaneria. S'ajusta a diferents diàmetres de canonada girant un cargol.
El seu principal avantatge és que s'agafa amb una força significativa sense necessitat de roscar-hi una femella. Tanmateix, si s'utilitza de manera descuidada, pot trencar la canonada. També es pot utilitzar en femelles i altres punts de fixació plans (no rodons com les canonades). Funciona perfectament en situacions en què hi ha femelles hexagonals desgastades.

## Història

Aquesta clau de lampista va ser inventada l'any 1888 per l' inventor suec Johan Petter Johansson. La seva clau comparteix alguns principis amb la clau Stillson i la clau de canonada rígida. No obstant això, és una eina decididament diferent i millorada. Permet als lampistes utilitzar la clau en lloc d'un parell de pinces per reparar o unir canonades. No és massa coneguda a Amèrica del Nord, però és molt comú a Europa.
Johansson també va millorar la clau ajustable, patentant la millora el 1891.

## Referències

* ↑ United States. Patent Office. Index of Patents Issued from the United States Patent Office. U.S. Government Printing Office, 1952, p. 387–.
* 1 2 «Wrenches and accessories». Atesina S.p.A.. Arxivat de l'original el 2015-10-03. [Consulta: 8 març 2015].
* ↑ «Plumbing Tools List – List of tools that plumbers use». Certified Plumbing. Arxivat de l'original el 30 d’octubre 2020. [Consulta: 1r abril 2020].
* ↑ «The History Of Plumber Wrenches And Their Uses». Plumbers 911. Arxivat de l'original el 3 octubre 2015. [Consulta: 5 agost 2015].
* ↑ «THE HISTORY OF BAHCO». Bahco. [Consulta: 11 novembre 2016].

## Vegeu també

* Clau anglesa
* Clau Stillson
* Clau de lampista

## Enllaços externs

* Revisió de les claus ajustables
* La millor revisió de les claus Stillson
# Fora Grillons!

Fora Grillons! fou un diari català fundat a Santiago de Cuba el 1906 per Salvador Carbonell i Puig com a òrgan del Grop Nacionalista Radical, defensor d'una "total i absoluta independència de Catalunya". Era adherit a la Unió Catalanista. Reflecteix les preocupacions i els ideals separatistes dels catalans de Santiago de Cuba i fou una de les primeres publicacions a posar una estelada a la capçalera.
Durant els anys 1920 va donar suport Estat Català i Francesc Macià, patrocinant la fundació del Partit Separatista Revolucionari Català el 1928. Quan Macià desconvocà la República Catalana el 1930 el van titllar de "traïdor". Va participar en la Conferència Nacional Catalana de 1953 i va deixar de publicar-se quan va arribar al poder Fidel Castro i fou dissolt el Grop el 1959.

## Referències

* ↑ Crexell, Joan. Origen de la Bandera Independentista. El Llamp, 1984, p.24. ISBN 8486066352.
* ↑ Ferran Oliva, Joan M. La saga de los catalanes en Cuba. Casa América Catalunya, 2009. ISBN 8485736451.

## Bibliografia

* Joan Crexell i Playà (1984) Origen de la bandera independentista Edicions El Llamp. Barcelona
# Més que amics, germans

Més que amics, germans (títol original: The Brothers) és una pel·lícula estatunidenca dirigida per Gary Hardwick, estrenada l'any 2001, que posa en escena Morris Chestnut, Shemar Moore, Bill Bellamy, D.L. Hughley, Gabrielle Union i Clifton Powell. Ha estat doblada al català

## Argument

Jackson, Derrick, Brian i Terry són quatre afroamericans. Jackson i Brian no troben la dona que desitgen. Jackson coneix Denise, una fotògrafa en qui veu el començament d'una nova relació però Denise amaga un secret que potser no li agradi.

## Repartiment

* Morris Chestnut: Jackson Smith
* Shemar Moore: Terry White
* Bill Bellamy: Brian Palmer
* D. L. Hughley: Derrick West
* Gabrielle Union: Denise Johnson
* Clifton Powell: Fred Smith
* Jenifer Lewis: Louise Smith
* Tamala Jones: Sheila West
* Susan Dalian: Bebe Fales
* Vanessa Bell Calloway: La psicòloga de Jackson

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Més que amics, germans». [Consulta: 29 juny 2018].
* ↑ Holden, Stephen «FILM REVIEW; Sex and the Single (or Married) Man» (en anglès). The New York Times.
# Tàngara senzilla

La tàngara senzilla (Thlypopsis inornata) és un ocell de la família dels tràupids (Thraupidae).

## Hàbitat i distribució

Habita zones de matolls, clars del bosc i sabanes dels Andes del nord del Perú.

## Referències

* ↑ «Tàngara senzilla». Cercaterm. TERMCAT, Centre de Terminologia. Rev. 20/10/2022(català)
# Rafael Catot i Sallas

Rafael Catot i Sallas (Monistrol de Calders, 10 de febrer de 1910 - Mauthausen-Gusen, 11 de maig de 1942) va ser un deportat català que va morir al camp de concentració.

## Biografia

Era el fill gran de Jaume Catot i de Josepa Sallas. Va tenir cinc germans i germanes més: Francisco, Albert, Valentí, Carme i Regina. El matrimoni havia tingut dues filles més –Teresa i Antònia–, que es van morir abans que nasqués en Rafael.
El febrer del 1939 Rafel es va exiliar a França, juntament amb els pares i tres germans. Un altre germà -en Valentí- va ser detingut i empresonat a Espanya, va passar per diverses presons al llarg de set anys, i, quan fou alliberat, també va anar a cercar la família a França. Després de passar pels camps de refugiats francesos, van traslladar-los a la zona de la Drôme: Els nois van estar a Ribesaltes i Sant Cebrià de Rosselló, i les noies i els pares a Recobèu. A l'hospital va morir, malalta, la germana petita (Regina, 27/02/1939).
El Rafael es va haver d'allistar a l'exèrcit francès per combatre contra els nazis. Va lluitar a la Línia Maginot i va caure presoner a Estrasburg (20-26/06/1940). Va anar a parar al camp de presoners V-D d'Estrasburg (matrícula 3216) i posteriorment fou enviat a Mauthausen (13/12/1940, matrícula 4696). Finalment el van traslladar a Gusen (29/03/1941, matrícula 11214), on va morir al cap de poc més d'un any, probablement d'esgotament, ja que és conegut que a Mauthausen-Gusen feien treballar els presoners en torns de més de 12 hores diàries a la pedrera.
El 9 de juliol de 2022, Monistrol de Calders va homenatjar Catot com l'únic monistrolenc deportat i mort en mans del règim de Hitler. Durant l'homenatge es va projectar Mort a les cunetes, de David Pintó i Joan Valentí.

## Referències

* ↑ «La memòria de la deportació republicana torna a Mauthausen», 23-05-2022. [Consulta: 9 juliol 2022].
* 1 2 3 4 NacióManresa. «Monistrol de Calders recuperarà Rafael Catot en el 80 aniversari de la seva mort a Mauthausen-Gusen | NacióManresa». [Consulta: 9 juliol 2022].
* ↑ l'Aurora, Teatre de. «Mort a les cunetes - de David Pintó i Joan Valentí | Teatre de l'Aurora». [Consulta: 9 juliol 2022].
# Ralf Fährmann

Ralf Fährmann és un futbolista alemany. Va començar com a futbolista al VfB Chemnitz. Actualment juga al Schalke 04 de la segona divisió alemanya.

## Referències

* ↑ sportschau.de. «2. Liga: Nach Corona-Infektion: Fährmann zurück im Schalker Training» (en alemany). [Consulta: 15 octubre 2022].
* ↑ «Auf Schalke degradiert! So spricht Grammozis über Fährmann» (en alemany). [Consulta: 15 octubre 2022].
# Ralf Lübke

Ralf Lübke (Mülheim del Ruhr, 17 de juny de 1965) és un atleta alemany, ja retirat, especialista en curses de velocitat, que va competir sota bandera de la República Federal Alemanya durant la dècada de 1980.
El 1984 va prendre part en els Jocs Olímpics d'Estiu de Los Angeles, on va disputar tres proves del programa d'atletisme. En els 200 metres i els 4x400 metres finalitzà en cinquena posició, mentre en els 100 metres quedà eliminat en sèries. Quatre anys més tard, als Jocs de Seül, va disputar dues proves del programa d'atletisme. En els 4x400 metres, formant equip amb Norbert Dobeleit, Edgar Itt i Jörg Vaihinger va guanyar la medalla de bronze, mentre en els 200 metres quedà eliminat en semifinals.
En el seu palmarès també destaca una medalla de plata, en els 4x400 metres, al Campionat d'Europa d'atletisme de 1986 i una de bronze en els 400 metres al Campionat d'Europa en pista coberta de 1988. A nivell nacional guanyà el Campionat d'Alemanya dels 100 metres el 1984, dels 200 metres el 1984, 1986, 1986 i 1988 i dels 400 metres el 1986 i 1988. En pista coberta guanyà el campionat alemany dels 200 metres el 1983, 1984, 1985 i 1986.
Una vegada retirat va estudiar administració d'empreses i va treballar a la companyia química Bayer.

## Millors marques

* 100 metres llisos. 10.42" (1984)
* 200 metres llisos. 20.38" (1985)
* 400 metres llisos. 44.98" (1986)

## Referències

* 1 2 3 4 «Olympedia – Ralf Lübke». [Consulta: 16 juliol 2024].
* ↑ «Leichtathletik - Deutsche Meisterschaften (100m-Herren)». [Consulta: 16 juliol 2024].
* ↑ «Leichtathletik - Deutsche Meisterschaften (200m - Herren)». [Consulta: 16 juliol 2024].
* ↑ «Leichtathletik - Deutsche Meisterschaften (400m - Herren)». [Consulta: 16 juliol 2024].
* ↑ «West German Indoor Championships». [Consulta: 16 juliol 2024].
* ↑ «Ralf LÜBKE | Profile | World Athletics». [Consulta: 16 juliol 2024].
* ↑ «Track and Field Statistics». [Consulta: 16 juliol 2024].
# Quetzal paó

El quetzal paó (Pharomachrus pavoninus) és una espècie d'ocell de la família dels trogònids (Trogonidae). Habita la selva humida sud-americana, des del sud-est de Colòmbia i sud de Veneçuela, cap al sud, per l'est de l'Equador i del Perú, nord de Bolívia i Brasil amazònic.
# Säntis

Säntis és la muntanya més alta del massís d'Alpstein del nord-est de Suïssa. És també el punt culminant de tot els Alps Appenzell, entre el llac de Walenstadt i el llac de Constança. Situat a 2.501,9 metres sobre el nivell del mar. Compartit per tres cantons de Suïssa, la muntanya és una fita molt visible gràcies a la seva posició situada al nord del massís d'Alpstein. Com a conseqüència, es poden trobar cases anomenades Säntisblick (vista de Säntis) en regions tan allunyades com la Selva Negra d'Alemanya. Säntis es troba entre els cims més destacats dels Alps i la cimera més destacada d'Europa amb una plataforma d'observació a la part superior. El panorama des del cim és espectacular. Es poden veure sis països si el temps ho permet: Suïssa, Alemanya, Àustria, Liechtenstein, França i Itàlia.

## Referències

* ↑ Information retrieved on 5 March 2014 from Core Europe 50 Most Prominent Peaks (peakbagger.com) and European Russia and the Caucasian states (peaklist.org)
* ↑ Albert Heim: Säntis-Panorama.

## Enllaços externs

* Säntis on SummitPost
* Säntis a GeoFinder.ch
# Ral·li del Marroc

* No s'ha de confondre amb Ral·li del Marroc (ral·li raid).
El Ral·li del Marroc (en francès, Rallye du Maroc) és un ral·li internacional que es disputa al Marroc. Té semblances amb el Ral·li Safari pel que fa a les dures pistes i la llarga durada dels trams, alguns de molt similars al Ral·li Dakar pel fet de travessar el desert. La prova va formar part del Campionat Mundial de Ral·lis els anys 1973, 1975 i 1976.
En el 2017 es va cedir oficialment l'organització del Rallye du Maroc a l'empresa ODC, representada pel pilot de ral·li David Castera, director esportiu del Dakar durant 10 edicions, i l'empresari andorrà Jordi Ballbé, els qui estaran a càrrec des de l'edició del 2018.

## Guanyadors

    A 31 de desembre de 2015
| Any | Edició | Pilot | Copilot | Cotxe | Camp. |
| 1934 | 1er Rallye du Maroc | Bravard | | Essex | |
| 1935 | 2ème Rallye du Maroc | Jean Trévoux | Marcel Lesurque | Bugatti 3L | |
| 1936: No disputat ||||||
| 1937 | 3ème Rallye du Maroc' | Jean Trévoux | Marcel Lesurque | Hotchkiss | |
| 1938-1949: No disputat ||||||
| 1950 | 4ème Rallye du Maroc | Costa | Preynat | Simca 8 Sport | |
| 1951 | 5ème Rallye du Maroc | Jean Lucas | Jacques Péron | Ferrari 212 | |
| 1952 | 6ème Rallye du Maroc | Robert Amic | Mareschi | Simca Aronde | |
| 1953 | 7ème Rallye du Maroc | Paul van de Kaart | Jacques Péron | Porsche 356 1300 | |
| 1954 | 8ème Rallye du Maroc | Robert La Caze | Grammatico | Simca Aronde | |
| 1955 | 9ème Rallye du Maroc | Jean Deschazeaux | Marteau | Peugeot 203 | |
| 1956-1966: No disputat ||||||
| 1967 | 10ème Rallye du Maroc | Robert La Caze | Raymond Ponnelle | Simca Aronde | |
| 1968 | 11ème Rallye du Maroc | Jean-Pierre Nicolas | Jean de Alexandris | Renault 8 Gordini | |
| 1969 | 12ème Rallye du Maroc | Robert Neyret | Jacques Terramorsi | Citroën DS 21 | |
| 1970 | 13ème Rallye du Maroc | Robert Neyret | Jacques Terramorsi | Citroën DS 21 | |
| 1971 | 14ème Rallye du Maroc | Jean Deschazeaux | Jean Plassard | Citroën SM | |
| 1972 | 15ème Rallye du Maroc | Simo Lampinen | Sölve Andreasson | Lancia Fulvia HF 1.6 Coupé | |
| 1973 | 16ème Rallye du Maroc | Bernard Darniche | Alain Mahé | Alpine A110 1800 | WRC |
| 1974: No disputat ||||||
| 1975 | 18ème Rallye du Maroc | Hannu Mikkola | Jean Todt | Peugeot 504 | WRC |
| 1976 | 19ème Rallye du Maroc | Jean-Pierre Nicolas | Michel Gamet | Peugeot 504 | WRC |
| 1977-1984: No disputat ||||||
| 1985 | 20ème Rallye du Maroc | Shekhar Mehta | Yvonne Mehta | Nissan 240RS | |
| 1986 | 21er Rallye du Maroc | Alain Ambrosino | Daniel Le Saux | Nissan 240RS | |
| 1987 | 22ème Rallye du Maroc | Maurice Chomat | Gilles Thimonier | Citroën Visa 1000 Pistes | |
| 1988 | 23ème Rallye du Maroc | Paul Émile Descamps | Michel Gautheron | Opel Manta 400 | |
| 1989-2013: No disputat ||||||
| 2014 | OiLibya Rally of Morocco | Nasser Al-Attiyah | Mathieu Baumel | Mini Countryman | |
| 2015 | OiLibya Rally of Morocco | Nasser Al-Attiyah | Mathieu Baumel | Mini Countryman | |

## Enllaços externs

* Informació del ral·li a juwra.com (anglès)
* Pàgina web oficial
* Article en auto moto newsinfo
# Ral·li humorístic de Carcaixent

El Ral·li humorístic és una festa que se celebra a la ciutat valenciana de Carcaixent el primer cap de setmana d'octubre. La festa principal és la desfilada del cotxe que cada grup ha dissenyat el primer dia de ral·li. Cada grup de participants es coneix com a cotxe i cada cotxe participa en una sèrie de proves per acumular punts i poder ser el guanyador.

## Proves

* Prova d'inscripció: Prova que es realitza la segona quinzena de setembre per a donar a conéixer els cotxes participants.
* Prova del video: Cada cotxe grava un video humorístic sobre el tema que proposa l'organització.
* Prova de la cavalcada: Desfilada dels participants que porten com a element central un cotxe que s'ha modificat el seu exterior de manera que represente el tema elegit per cada grup participant. En la desfilada, els participants van disfressats segons el tema i solen dur acompanyament musical i poden realitzar coreografies.
* Proves transversals: Es porten a terme al llarg de tot el ral·li.
* Prova final: Es du a terme la nit del diumenge i té un caràcter humorístic. Es tracata d'una actuació que pot consistir en una coreografia o una representació curta que cada cotxe ha d'elaborar.

## Reconeixements

* L'any 2012 es va reconéixer el ral·li com a Festa d'interés turístic local.
* L'any 2017 es va reconéixer el ral·li com a Festa d'interés turístic provincial.

## Referències

* ↑ «Ral·li Humorístic Carcaixent i Concert de festes». La Veu PV, 02-10-2015. Arxivat de l'original el 2017-03-29 [Consulta: 28 març 2017].
* ↑ «El Ral·li Humorístic de Carcaixent, fiesta de interés turístico local». , 07-01-2012 [Consulta: 27 març 2017].
* ↑ «RESOLUCIÓ de 2 de març de 2017, de Presidència de la Generalitat, per la qual s'atorga la declaració de Festa d'Interés Turístic Provincial de la Comunitat Valenciana al Ral·li Humorístic de Carcaixent [2017/1978]».

## Enllaços externs

* Facebook Ral·li humorístic Carcaixent
# Mil·liari d'Hostafrancs

El Mil·liari d'Hostafrancs és un fragment de la part inferior d'un mil·liari cilíndric de pedra sorrenca de Montjuïc. L'alçada del fragment és de 93 centímetres i la secció té un diàmetre de 40 a 47 centímetres. Per la part posterior, el fragment apareix destruït. Té una inscripció. Pel que fa a la inscripció, està realitzada amb lletres capitals quadrades, allargades, i profundament gravades. La seva traducció és la següent: 'A Marc Aureli Antoni, piadós, feliç, august, triomfador dels parts, dels bretons i dels germànics, pontífex màxim, revestit de la XVII (a la XX) tribunícia potestat, havent rebut la II (o III) salutació imperial, cònsol per IV vegada, pare de la pàtria, procònsol, Via Augusta'. La cronologia que s'adjudica al mil·liari d'Hostafrancs, és entre els anys 213 i 217 dC., en època de l'emperador Caracal·la, i desmenteix, per tant les datacions anteriors, que havien establert la seva cronologia entorn de l'any 48 dC., en època de Claudi. Cal relacionar la ubicació del mil·liari amb el pas de la Via Augusta per aquest lloc, prop de l'antic camí tradicional que passava per la Creu Coberta i la carretera de la Bordeta.

## Història

L'any 1888, Vicent M. Triadó, rector de la parròquia d'Hostafrancs, va localitzar a l'horta adossada a l'església, o en construir-se l'església parroquial, prop de la carretera de la Creu Coberta, un fragment de mil·liari cilíndric amb inscripció. Des de llavors ha estat estudiat per diferents autors (Hubner, Fita, Carreras Candi, Mariner, etc), donant sempre transcripcions, traduccions i datacions no sempre coincidents. Actualment es conserva al Museu d'Història de la Ciutat de Barcelona.

## Referències

* ↑ «Mil·liari d'Hostafrancs». Carta Arqueològica de Barcelona. Servei d'Arqueologia de Barcelona (CC-BY-SA via OTRS).
* ↑ Giralt, Agus. «Memòria de Sants: El mil·liari d'Hostafrancs», dissabte, 2 març 2013. [Consulta: 14 gener 2019].

## Enllaços externs

* Fitxa del Mil·liari d'Hostafrancs al catàleg en línia del MUHBA